Copy of No. 34
Material: papyrus
Place: Arsinoites
Categories: Kopie
Eingabe
Ptolemaios an Aelius Herakleitos
Bitte um ausreichende Bewässerung
Subskription des Aelius Herakleitos mit Abmahnung des Aigialophylax
ἀντίγραφον ἀξιώσεως. 
Αἰλίωι Ἡρακλείτῳ βοηθῷ Αἰλίου 
Ἐγλέκτου ἐπιτρόπου τοῦ κυρίου Καίσαρος 
παρὰ Πτολεμαίου Διοδώρου τοῦ καὶ 
Διοσκόρου μισθωτοῦ δρυμοῦ κώμης 
Θεαδελφ[ε]ίας. τῶν συνήθων ὑδάτων 
δεόντων κατελθεῖν εἰς τὸν προκιμέ
νον δρυμὸν ἕως πλήσθῃ, μέχρι σή
μερον οὐκ ἔσχεν, ἀλλὰ κινδυνεύει ἀπο
ξηρανθῆναι, ὅθεν ἀξιῶ σε ἐπιστεῖ
λαι τῷ αἰγιαλοφ[ύ]λακι γράμματα σε, ὅτι, 
ἐὰν ἀμέλιά τις γ[έν]ηται τῶν ὑδάτων 
καὶ μὴ πλήσ[θῃ] καθὼς ἔθος ἐστίν, 
οὐ μόνον τῷ ἑξ[ῆ]ς ἔτι βλά[βο]ς
ἐπακο
λουθῖ, τοῦ γὰρ δρυμοῦ μισθωθέντος 
ἀλλὰ ἔτη τρία  ἄφορο[ς] γείνεται. ἀξιῶ 
οὖν, κύριε, φανερὸν τῷ αἰγιαλοφύλακι 
ποιῆσαι, ἵνα, ἐὰν ἕνεκα ἀμελείας βλάβος 
τι γένηται, ἔχιν μὲ λόγον ἐπὶ τοῦ κρατίσ
του ἐπιστρατήγου.  η Ἁθὺρ ζ.
ἀντίγραφον ἐπιστάλματος. 
Αἴλιος Ἡράκλειτος Ἀπολλωνίῳ 
αἰγιαλοφύλακι τῷ φιλτάτῳ χαίρειν. 
οὐ προσεδόκησα καὶ περὶ τοῦ 
δρυμοῦ ἀξιωθήσασθαι, ἱν παρά
σχῃ αὐτῷ τὰ αὐτάρκη ὕδατα ὡς 
ὁ μισθωτὴς αὐτοῦ Πτολεμαῖος 
ἠξίωσεν ἀκόλουθον γὰρ ἦν 
τῇ ἐπιμελείᾳ σου καὶ τούτου πρὶν 
ἀξιῶσαί τινα φροντῖσαι. εἰ δὲ τι 
μέχρι νῦν ἐνποδὼν ἐγένετο 
ἢ ἄλλο τι τῶν μᾶλλον σοι δοκούν
των ἐπίγειν, ὑπέρθεσιν τῇ 
πληρώ
σι τοῦ δρυμοῦ προσχειν ἀλλὰ 
καὶ νῦν, ἀδελφέ, φρόντισον ὥσ
τε τὰ συνήθη ὕδατα αὐτῷ παρασ
χεθῆναι. ἐρρῶσθαί σε εὔχ φίλτατε. 
 η Ἁθὺρ ζ.